EkBass/fiwiki-20250220-pages-articles huggingface dataset:
Arbina

__NOTOC__ Arbina on mauritanialaisen griottimuusikko ja laulaja-lauluntekijä Noura Mint Seymalin albumi, joka julkaistiin vuonna 2016. == Kappaleet == Kaikki kappaleet Noura Mint Seymali. # # # # # # # # # # == Kokoonpano == * Noura Mint Seymali – laulu, ardine * Jeiche Ould Chighaly – kitara * Ousmane Touré – basso * Matthew Tinari – rummut * Mayassa Hemed Vall – taustalaulu (kappaleet: 5, 6) == Lähteet == * "Arbina" glitterbeat.bandcamp.com -sivustolla Luokka:Vuoden 2016 albumit Luokka:Noura Mint Seymalin albumit
Jauhoesikko

Jauhoesikko (Primula farinosa) on esikoiden (Primula) sukuun kuuluva kasvilaji. Se on Suomessa luokiteltu erittäin uhanalaiseksi (EN) lajiksi. == Ulkonäkö ja koko == Jauhoesikko on monivuotinen ruohovartinen kasvilaji, joka muodostaa maanrajaan 5–30 cm leveän lehtiruusukkeen. Lehdet ovat kapeita, vastapuikeita ja alapuolelta vaaleajauheisia. Lehtiruusukkeen keskeltä kohoaa 10–15 cm pitkä vana, jonka päässä ovat kukat tiiviinä sarjana. Kukat ovat tavallisesti violetteja tai vaaleanpunaisia, joskus myös hailakan sinipunaisia tai miltei valkoisia. Teriö on 8–16 mm leveä, vaaleansinipunainen, keltanieluinen sekä viiteen lovipäiseen liuskaan jakautunut. Heteitä on viisi kappaletta. Emiö on yhdislehtinen ja emi yksiluottinen. Hedelmä on kapea, verhiötä pidempi, noin 8 mm pitkä kota. Jauhoesikko kukkii touko–kesäkuussa. Jauhoesikon suomenkielinen nimi ja tieteellisen nimen lajinimi viittaavat kasvin kukkavarren ja lehtien alapinnan nuppimaisten karvojen eritteeseen, jotka saavat pinnan näyttämään jauhoiselta. Jauhoesikko muistuttaa paljolti norjanesikkoa (Primula scandinavica). Muista esikkolajeista lapinesikolla (Primula stricta) sekä nuokkuesikolla (Primula nutans) on myös violetit kukat, kuten jauhoesikolla. == Levinneisyys == Jauhoesikkoa tavataan Suomessa luonnonvaraisena nykyisin vain Ahvenanmaalla, joskin vanhoja havaintoja jauhoesikosta on myös Varsinais-Suomesta ja muualtakin.Lampinen, R. & Lahti, T. 2017: Kasviatlas 2016. Helsingin Yliopisto, Luonnontieteellinen keskusmuseo, Helsinki. Viitattu 19.10.2017. Gotlannissa ja Öölannissa jauhoesikko on melko tavallinen. == Elinympäristö == Jauhoesikko kasvaa kosteilla kalkkipitoisilla niityillä sekä letoilla, laitumilla ja rannoilla. == Kuvia == Tiedosto:Primula-farinosa-140606-800-1.jpg Tiedosto:Primula farinosa flowers 100704.jpg Tiedosto:Primula farinosa Šobec.JPG Tiedosto:Primula farinosa ENBLA03.JPG Tiedosto:Primula farinosa ENBLA04.JPG Tiedosto:Primula farinosa khangai.jpg Tiedosto:Primula farinosa 190507.jpg Tiedosto:Primula farinosa (1).jpg Tiedosto:Primula farinosa (3).JPG Tiedosto:Primula farinosa ENBLA02.JPG Tiedosto:Primula farinosa-forma.JPG Tiedosto:Primula farinosa 08-06-2007.jpg Tiedosto:Mehlprimel (Primula farinosa) 01.jpg Tiedosto:Mehlprimel (Primula farinosa) 02.jpg Tiedosto:PrimulaFarinosa001.JPG Tiedosto:Primula farinosa 002.JPG Tiedosto:Primula farinosa 001.jpg Tiedosto:Primula farinosa 2.jpg == Lähteet == * === Viitteet === == Aiheesta muualla == * Pohjolan kasvien pauloissa: Primula farinosa – jauhoesikko * Flora of China: Primula farinosa * Pherobase: Floral volatiles of Primula farinosa Luokka:Esikot Luokka:Suomen erittäin uhanalaiset kasvit
Fred Hoiberg

Fredrick Kristian Hoiberg (s. 15. lokakuuta 1972 Lincoln, Nebraska) on yhdysvaltalainen koripallovalmentaja ja kilpauransa päättänyt koripalloilija. == Ura == Hoiberg pelasi Iowan osavaltionyliopistossa vuodet 1991–1995, ja Indiana Pacers varasi hänet NBA:han vuoden 1995 varaustilaisuudessa 52. vuorolla. Hoiberg pelasi NBA:ssa yhteensä kymmenen kautta, aluksi neljä kautta Pacersissa, seuraavaksi neljä kautta Chicago Bullsissa ja lopuksi kahden kauden ajan Minnesota Timberwolvesissa. Viimeisellä NBA-kaudellaan 2004–2005 hän oli koko sarjan tarkin kolmen pisteen heittojen heittäjä.Basketball- Reference.comnba.com Työskenneltyään Timberwolvesin organisaatiossa pelaajauransa lopettamisen jälkeen Hoiberg siirtyi valmentamaan Iowan osavaltionyliopistoon vuosiksi 2010–2015. Kesäkuussa 2015 Hoiberg siirtyi NBA- päävalmentajaksi tehtyään Chicago Bullsin kanssa viisivuotisen ja 25 miljoonan dollarin arvoisen sopimuksen.http://www.nba.com/bulls/news/release/bulls-name- hoiberg-head-coachhttp://nba.nbcsports.com/2015/06/01/report-fred-hoibergs- deal-with-the-bulls-is-five-years-25-million/ Hän valmensi Bullsia runsaat kolme vuotta mutta sai potkut joulukuussa 2018. == Lähteet == * Valmentajaprofiili, NBA Basketball-Reference.com * Pelaajaprofiili, NBA Basketball-Reference.com * Valmentajaprofiili, yliopisto Basketball- Reference.com * Profiili nba.com === Viitteet === == Aiheesta muualla == Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1972 syntyneet Luokka:Elävät henkilöt
Kesäesikko

Kesäesikko (Primula florindae) on esikoiden (Primula) sukuun kuuluva kasvilaji, joka on kotoisin Tiibetistä. == Ulkonäkö ja koko == Kesäesikko kasvaa 60–120 cm korkeaksi ja 30–60 cm leveäksi. Sen vana on tukeva ja lehdet ovat maata vasten ruusukkeena. Lehdet ovat noin 20 cm pitkiä, ja lehtilapa on yleisesti soikea, pitkänomainen ja soikeahko sekä karvaton. Kukinto on pitkän vanan päässä oleva rento sarja, ja sen kellomaiset kukat ovat tuoksuvia. Kukkien väri on oranssista keltaiseen. Verhiö on vaaleanvihreä sekä suippoliuskainen ja teriö keltainen sekä 15–30 mm leveä. == Kasvupaikka == Kesäesikko kasvaa perennana parhaiten hyvin viileässä ja kosteassa, niin kuin muutkin esikot. == Käyttö == Kesäesikko ei kasva Suomessa luonnonvaraisena, mutta sitä käytetään koristekasvina. Kesäesikko kukkii kesä-heinäkuussa. Juurakkoa voidaan jakaa aikaisin keväällä. == Lähteet == Tiedosto:Primula florindae BotGardBln07122011A.jpg Tiedosto:Primula florindae BotGardBln07122011B.jpg Tiedosto:Primula florindae form.jpg Tiedosto:Primula florindae inflorescence.jpg Tiedosto:Primula florindae 1.jpg Tiedosto:Primula florindae 2.jpg Tiedosto:Primula florindae flower.jpg Luokka:Esikot
Tosyyliatsidi

Tosyyliatsidi eli p-tolueenisulfonyyliatsidi on atsideihin kuuluva orgaaninen yhdiste. Yhdistettä voidaan käyttää reagenssina orgaanisen kemian synteeseissä. ==Ominaisuudet== Huoneenlämpötilassa tosyyliatsidi on väritöntä nestettä. Yhdiste liukenee orgaanisiin liuottimiin esimerkiksi dietyylieetteriin, asetoniin ja kloroformiin. Tosyyliatsidi on yksi stabiileimmista orgaanisista atsideista. Tästä huolimatta se saattaa räjähtää iskun vaikutuksesta tai kuumennettaessa. Tosyyliatsidi voidaan myös sitoa polymeerikantajaan, jolloin se ei ole yhtä räjähdysherkkää.Stefan Bräse, Marco Mende, Horst H. Jobelius & Hans-Dieter Scharff: Hydrazoic Acid and Azides, Ullmann's Encyclopedia of Industrial Chemistry, John Wiley & Sons, New York, 2015. Viitattu 28.6.2017 ==Valmistus ja käyttö== Tosyyliatsidia valmistetaan tyypillisimmin tosyylikloridin ja natriumatsidin välisellä reaktiolla asetonin ja veden seoksen toimiessa liuottimena. Toinen tapa on hapettaa tosyylihydratsidia rautanitraatilla tai typpidioksidilla. Tosyyliatsidia käytetään orgaanisissa synteeseissä. Se reagoi emäksisissä olosuhteissa karbonyyliyhdisteiden enolaattien kanssa muodostaen diatsokarbonyyliyhdisteitä ja amiinien kanssa niin ikään emäksisissä olosuhteissa muodostaen niistä atsideja. Lisäksi yhdistettä kuumentaessa muodostuu nitreeneihin kuuluvaa tosyylinitreeniä, joka voi reagoida sykloadditioilla ja insertioreaktiolla.Thierry Muller & Stefan Bräse: Azides, Kirk-Othmer Encyclopedia of Chemical Technology, John Wiley & Sons, New York, 2012. Viitattu 28.6.2017 ==Lähteet== Luokka:Tolueenit Luokka:Orgaaniset typpiyhdisteet Luokka:Orgaaniset rikkiyhdisteet
Regina Kari

Regina Kari (Harjula, 18. kesäkuuta 1892 Tampere, Suomen suuriruhtinaskunta – 24. toukokuuta 1970 Toijala) oli suomalainen uimari. Kari kilpaili Tukholman kesäolympialaisissa 1912 naisten 100 metrin vapaauinnissa jääden alkueriin.Olympics at Sports-Reference.com Kari ja Tyyne Järvi olivat ensimmäiset Suomea virallisesti olympiatasolla edustaneet naisurheilijathttp://www.urheilumuseo.fi/portals/47/suomalaisnaiset%20kesakisoissa/index.htm . Kari voitti naisten 100 metrin vapaauinnin Suomen-mestaruuden vuonna 1910 ajalla 1.42,8.https://digi.kansalliskirjasto.fi/aikakausi/binding/878620?page=32 Lisäksi hän voitti naisten 100 metrin vapaauinnissa ja 50 metrin uinnissa SM- mitaleja vuosina 1909https://digi.kansalliskirjasto.fi/aikakausi/binding/854821?page=38https://digi.kansalliskirjasto.fi/sanomalehti/binding/696830?page=2 ja 1911https://digi.kansalliskirjasto.fi/aikakausi/binding/882319?page=61. Kari rikkoi vuonna 1910 Anna Björkmanin 100 metrin vapaauinnin lyhyen radan Suomen-ennätyksen 3,6 sekunnilla ajallaan 1.42,8. Ennätys pysyi voimassa kaksi vuotta, kunnes Anna Järvinen rikkoi sen vuonna 1912. == Lähteet == * Regina Kari Bio, Stats, and Results Olympics at Sports-Reference.com === Viitteet === Luokka:Suomalaiset uimarit Luokka:Vuonna 1892 syntyneet Luokka:Vuonna 1970 kuolleet
Agadez (albumi)

__NOTOC__ Agadez on nigeriläisen laulaja-lauluntekijä Bombinon albumi, joka julkaistiin vuonna 2011. == Kappaleet == Kaikki kappaleet Omara "Bombino" Moctar, ellei toisin mainita. # # # # # # # # # # === LP:n bonus kappaleet === # * # # == Kokoonpano == * Ibrahim Emoud Atchinguil – rummut * Chris Decato – rytmikitara, lyömäsoittimet * Joe Galeato – lyömäsoittimet * Ed Lucie – basso * Omara "Bombino" Moctar – soolokitara, laulu * Kawissan Mohamed – kitara * Mohamed Serge – lyömäsoittimet * Ghissa "Lalo" Tshoda– calabash == Lähteet == * "Agadez" cumbancha.com -sivustolla Luokka:Vuoden 2011 albumit Luokka:Bombinon albumit
Tyyne Järvi

Tyyne Maria Järvi (myöh. Sjöblad, 4. helmikuuta 1896 Nikolainkaupunki, Suomen suuriruhtinaskunta – 4. huhtikuuta 1929 Lapinjärvi) oli suomalainen uimari. Järvi kilpaili Tukholman kesäolympialaisissa 1912 naisten 100 metrin vapaauinnissa jääden alkueriin.Olympics at Sports-Reference.com Järvi ja Regina Kari olivat ensimmäiset Suomea virallisesti olympiatasolla edustaneet naisurheilijat.http://www.urheilumuseo.fi/portals/47/suomalaisnaiset%20kesakisoissa/index.htm Järvi voitti naisten 100 metrin vapaauinnissa Suomen mestaruuden vuonna 1911 ajalla 1.43,0.https://digi.kansalliskirjasto.fi/aikakausi/binding/882319?page=52 == Lähteet == * Tyyne Järvi Bio, Stats, and Results Olympics at Sports- Reference.com (arkistoitu versio) === Viitteet === Luokka:Suomalaiset uimarit Luokka:Vuonna 1896 syntyneet Luokka:Vuonna 1929 kuolleet
Cryptoriana – The Seductiveness of Decay

Cryptoriana – The Seductiveness of Decay on Cradle of Filthin kahdestoista studioalbumi. Levy julkaistiin vuonna 2017 Nuclear Blastin kautta. == Kappaleet == # # # # # # # # === Digipak-version bonuskappaleet === # * # == Kokoonpano == * Dani Filth – laulu * Richard Shaw – kitara * Ashok Šmerda – kitara * Daniel Firth – basso * Lindsay Schoolcraft – koskettimet, taustalaulu * Martin Skaroupka – rummut == Arvostelut == * Imperiumi: 7½/10Levyarvostelu: Cradle of Filth - Cryptoriana - The Seductiveness Of Decay Viitattu 23.1.2022. * Inferno: Intohimoisin tarve uudistumiselle tuntuu puuttuvan – arviossa Cradle of Filth Viitattu 23.1.2022. * Kaaoszine: 6/10Cradle of Filthin ”Cryptoriana – The Seductiveness of Decay” ei viehätä Viitattu 23.1.2022. * Metalliluola: 8½/10Cradle Of Filth: Cryptoriana – The Seductiveness of Decay (2017) Viitattu 23.1.2022. * Soundi: Black metalia ja pop-koukkuja – Cradle Of Filth ei häpeile melodioita Viitattu 23.1.2022. == Lähteet == == Aiheesta muualla == * * Luokka:Cradle of Filthin albumit Luokka:Vuoden 2017 albumit
FC Differdange 03

Football Club Differdange 03 on jalkapalloseura Differdangen kaupungista, Luoteis-Luxemburgista. Seura on perustettu vuonna 2003, kun AS Differdangen ja FA Red Boys Differdange fuusoituivat. Seura on saavuttanut suurimmat saavutuksensa ennen vuonna 2003 erityisesti FA Red Boys Differdangen nimellä. Luxemburgin cupin seura on voittanut neljästi: 2010, 2011, 2014 ja 2015. ==Lähteet== Luokka:Luxemburgilaiset jalkapalloseurat
FA Red Boys Differdange

Football Association Red Boys Differdange oli jalkapalloseura Differdangen kaupungista. Seura on nykyään osa FC Differdange 03:a, jonka se muodosti AS Differdangen kanssa vuonna 2003. Seura voitti kuudesti Luxemburgin mestaruuden: 1923, 1926, 1931, 1932, 1933 ja 1979. ==Lähteet== Luokka:Luxemburgilaiset jalkapalloseurat
Sepangin 12 tunnin ajo 2015

Sepangin 12 tunnin ajo 2015 oli kestävyysajokilpailu, joka ajettiin 12. joulukuuta Sepang International Circuitin moottoriradalla Malesiassa. Kilpailun voittivat Audilla ajaneet Stuart Leonard, Stéphane Ortelli ja Laurens Vanthoor. == Tulokset == Sija Luokka Nro Kuljettajat Talli Auto Kierrokset Aika/Keskeytys Sija Luokka Nro Kuljettajat Talli Kierrokset Aika/Keskeytys 1 GT3 Pro 17 Stuart Leonard Stéphane Ortelli Laurens Vanthoor Belgian Audi Club Team WRT Audi 228 2 GT3 Pro 150 Christopher Haase Enzo Ide Christopher Mies Belgian Audi Club Team WRT Audi 228 +8.330 3 GT3 Pro 16 Nikolaus Mayr-Melnhof Nicki Thiim Markus Winkelhock Phoenix Racing Audi 228 +1:00.400 4 GT3 Pro-Am 55 Andrea Caldarelli Hiroshi Hamaguchi Álvaro Parente Andrew Watson FFF Racing Team by ACM McLaren 227 +1 kierros 5 GT3 Pro 8 Maximilian Buhk Andy Soucek Maxime Soulet Bentley Team M-Sport Bentley 226 +2 kierrosta 6 GT3 Pro 15 Marchy Lee Shaun Thong Alex Yoong Audi Hong Kong powered by Phoenix Racing Asia Audi 225 +3 kierrosta 7 GT3 Pro-Am 35 Han-Chen Chen Tatsuya Tanigawa Nobuteru Taniguchi Hiroki Yoshimoto Team AAI-HubAuto Mercedes-Benz 224 +4 kierrosta 8 GT3 Pro-Am 11 Piti Bhirombhakdi Carlo van Dam Alessandro Pier Guidi Davide Rizzo Singha Motorsport Ferrari 223 +5 kierrosta 9 GT3 Pro-Am 27 Dominic Ang Adrian D'Silva Joshua Lee Hunt Naza Nexus Ferrari 220 +8 kierrosta 10 GT3 Pro 9 Vincent Abril Steven Kane Guy Smith Bentley Team M-Sport Bentley 218 +10 kierrosta 11 GTC Pro-Am 23 James Munro Martin Rump Afiq Yazid Yuan Bo Top Speed Racing Lamborghini 211 +17 kierrosta 12 GTC Pro-Am 7 Will Bamber John Curran Graeme Dowswett Alif Hamdan Team NZ PTE LTD Porsche 206 +22 kierrosta 13 GTC Pro-Am 26 Daniel Bilski Henk Kiks Peter Kox B-Quik Racing Audi 206 +22 kierrosta 14 GTC Pro-Am 67 Liam Lim Keong Bruce Lee Andrew Tang 67Motorsport GDL Racing Porsche 205 +23 kierrosta 15 GT3 Pro-Am 51 Warren Luff Andrew Macpherson James Winslow AMAC Motorsport Porsche 204 +24 kierrosta 16 GTC Pro-Am 87 Gilbert Ang Wee Lim Keong Melvin Moh 67Motorsport GDL Racing Porsche 195 +33 kierrosta 17 TC Pro-Am 86 Wong Yew Choong William Ho Kenny Lee Wing Hin Motorsports Toyota 189 +39 kierrosta 18 GTC Pro-Am 69 Mitchell Gilbert Zen Low Matthew Swanepoel Team Fydis Aylezo Lamborghini 187 +41 kierrosta 19 GT3 Am 42 Romain Brandela Jean-Paul Buffin Georges Cabanne Gerald Tan Sport Garage Ferrari 186 +42 kierrosta 20 GTC Pro-Am 33 Mark Darwin Yeh Siang Lim John Martin William Wang Wooi Meng CPK Racing Porsche 174 +54 kierrosta 21 TC Pro-Am 14 Cheng Long Chan Brian Lee Ching Hsin Hideto Yasuoka Shing Hung Wei GTO Racing Team Toyota 167 +61 kierrosta 22 TC Pro-Am 602 Jim Hunter Grant Johnson Douglas Khoo Allan Letcher Jim Hunter Motorsport Subaru 149 +79 kierrosta Ret GT3 Pro 1 Gianmaria Bruni James Calado Matt Griffin Weng Sun Mok Clearwater Racing Ferrari 77 onnettomuusvaurio Ret Inv 80 Anthony Chan Chye Ao Hsiang Robert Webb Eric Wong Team Proton Lotus Lotus 7 onnettomuusvaurio Luokka:Moottoriurheilun kestävyyskilpailut Luokka:Malesian moottoriurheilu Luokka:Vuoden 2015 moottoriurheilu
Grateful

Grateful on yhdysvaltalaisen musiikkituottaja DJ Khaledin kymmenes studioalbumi, joka julkaistiin 23. kesäkuuta 2017. Albumi debytoi Ison- Britannian virallisen albumilistan kymmenennellä sijalla. Suomessa se nousi virallisen albumilistan kolmannelle sijalle. == Kappaleet == === Levy 1 === # # # # # # # # # # # === Levy 2 === # * # # # # # # # # # # # === Japanin bonuskappaleet === # * # == Arvostelut == * Metacritic: 62/100Metacritic: Reviews for Grateful by DJ Khaled * The Guardian: The Guardian: Album review == Lähteet == Luokka:Vuoden 2017 albumit Luokka:DJ Khaledin albumit
Viron vesistöt

Viron vesistöt eli vesistöjen laskujoket laskevat kaikki Itämereen. Itään ja pohjoiseen virtaavat joet laskevat Suomenlahteen, länteen virtaavat joet laskevat suurten saarten väleihin tai Pärnunlahteen ja etelään virtaavat joet laskevat Itämeren itärannikolle Latviassa. == Hallinto == Hallinnollisesti vesistöt jaetaan kolmeen vesistöalueeseen: * Länsi-Viron vesistöalue (), * Itä-Viron vesistöalue () ja * Koivan vesistöalue (). Koivan vesistöalue laskee etelään ja sitä käsitellään erillään muista vesistöistä. Jako itäisiin- ja läntisiin vesistöalueisiin kulkee Pandiveren ylängön kohdalla pohjois-etelä- suuntaisena. Vesistöalueet jaetaan pienempiin yksiköihin alavesistöalueisiin (), jotka muodostuvat jokien mereen laskevista vesistöistä. * Itä-Viron vesistöalue jaetaan: ** Virun alavesistöalue, ** Peipsijärven alavesistöalue ja ** Võrtsjärven alavesistöalue. * Länsi-Viron vesistöalue jaetaan: ** Läänesaarten alavesistöalue, ** Matsalun alavesistöalue, ** Harjun alavesistöalue ja ** Pärnun alavesistöalue. * Koivan vesistöalue on pieni eikä sitä jaeta enää pienempiin alavesistöalueisiin. Joidenkin jokien vesistöalueet voivat jakautua osiin naapurimaiden Venäjän, Latvian ja Valko-Venäjän kesken. == Katso myös == * Luettelo Viron joista * Luettelo Viron järvistä == Lähteet == == Aiheesta muualla == * Lääne-Eesti vesikond. Ida-Eesti vesikond. Koiva vesikond: veepoliitika raamdirektiivi artikli 5 nõuete täitmine Eestis: vesikondade koondaruanne, 2005 *
Marko Simonovski

Marko Simonovski (s. 2. tammikuuta 1992) on pohjoismakedonialainen jalkapalloilija, joka edusti kaudella 2017 Suomen Veikkausliigassa FC Lahtea. Pelipaikaltaan hän on hyökkääjä.Transfermark Marko Simonovski == Lähteet == == Aiheesta muualla == Luokka:Pohjoismakedonialaiset jalkapalloilijat Luokka:Vuonna 1992 syntyneet Luokka:Elävät henkilöt
Kommodorinsaaret

Kommodorinsaaret (), vanh. Komendöörinsaaret ja KomandorsaaretEksonyymit, Kaino.Kotus.fi, viitattu 26.11.2023, on Venäjälle kuuluva saariryhmä Beringinmeressä Kamtšatkan niemimaasta itään. Saaret ovat Aleuttien saarten jatke, vaikkakin niiden ja lähimmän muun Aleuttien saaren Attun välinen etäisyys on yli 300 kilometriä. Saaret kuuluvat kokonaisuudessaan Aleuttien piiriin, ja niiden asukasluku oli vuoden 2010 väestönlaskennan mukaan 676, josta suurin osa on keskittynyt Nikolskojeen Beringinsaarelle. Beringinsaari on saarista suurin; toiseksi suurin on Mednyisaari.Komandor Islands BritannicaCommander Islands Visit Kamchatka == Historia == Kommodorinsaarten on pitkään esitetty toimineen välietappina Euraasiasta Amerikan mantereelle tapahtuneelle esihistorialliselle muuttoliikkeelle. Tästä ei kuitenkaan ole löydetty arkeologisia todisteita. Saaret löysi ja nimesi Vitus Bering tutkimusmatkallaan vuonna 1741. Ne olivat Georg Wilhelm Stellerin nimeämän stellerinmerilehmän viimeinen varmistettu elinalue ennen niiden kuolemista sukupuuttoon noin vuonna 1768.Commander Islands Venäläinen meriupseeri Mihail Tebenkov laati saarista ensimmäisen kartan vuonna 1840. Venäjä otti saaret hallintaansa 1800-luvun lopulla ja siirsi niille aleuttikansan jäseniä toimimaan metsästäjinä. Yhdysvaltain Smithsonian-instituutti rahoitti useita saarelle järjestettyjä tutkimusretkiä, kuten Leonhard Hess Stejnegerin retki vuonna 1882 ja Aleš Hrdličkan matka 1930-luvulla. Saarten eteläpuolella käytiin maaliskuussa 1943 meritaistelu Japanin keisarillisen laivaston ja Yhdysvaltain laivaston alusten välillä. == Luonto == Kommodorinsaaret ovat kokonaisuudessaan tundraa, eikä niillä kasva metsää. Saarten kasvusto koostuu köynnöskrasseista ja muista mukuloista kasvavista kasveista. Saarten syrjäisen sijainnin ja pienen väestömäärän vuoksi siellä asuu runsaasti monia lintu- ja merieläinlajeja. Saarilla asuu muun muassa kiirunoita, töyhtölunneja, naaleja ja pohjanmerikarhuja. == Lähteet == Luokka:Venäjän saaret Luokka:Beringinmeri Luokka:Aleutit
Aeroflotin lento 892

Aeroflotin lento 892 oli Aeroflotin reittilento Minskistä Itä-Berliiniin. Lennolla 12. joulukuuta 1986 käytetty Tupolev Tu-134A syöksyi maahan lennon lähestyessä Itä-Berliinin Schönefeldin lentoasemaa. Koneessa oli 82 ihmistä, joista 72 kuoli maahansyöksyssä. == Tapahtumat == Minskistä lähtenyt lento joutui laskeutumaan varakentälle Prahaan Itä-Berliinissä vallinneen huonon näkyvyyden vuoksi. Sään parannuttua matka jatkui kohti Itä-Berliiniä. Lennon lähestyessä Schönefeldin lentoasemaa lennonjohto antoi miehistölle luvan tehdä ILS-lähestyminen kiitotielle 25L. Koneen laskeutuessa kohti kiitotietä 25L lennonjohtaja ilmoitti kaikille radiotaajuudella oleville lentokoneille, että viereinen samansuuntainen kiitotie 25R on suljettu. Lennon 892 radisti ymmärsi viestin väärin ja luuli, että heille oli annettu lupa laskeutua kiitotielle 25R. Hän vastasi ”Selvä, kiitos, 25R”. Muut miehistön jäsenet eivät huomanneet virhettä, koska he eivät osanneet englantia. Miehistö kytki autopilotin pois päältä ja alkoi ohjata konetta oikealle kohti kiitotietä 25R. Lennonjohtaja huomasi liikkeen ja kertoi miehistölle oikean kiitotien olevan 25L. Miehistö käänsi konetta takaisin vasemmalle. Käännösten aikana moottorien tehoasetus oli pidetty koko ajan samana, ja kone oli vajonnut 60 metriä liukupolun alapuolelle. Vajoamisnopeus kohosi seitsemään metriin sekunnissa ja kone jatkoi laskeutumista, kunnes osui puunlatvoihin kolmen kilometrin päässä kiitotiestä ja syöksyi maahan. Maahansyöksyssä kuoli heti 61 matkustajaa ja kaikki yhdeksän miehistön jäsentä. Eloon jääneistä matkustajista kaksi kuoli vielä noin kahden viikon kuluttua vammoihinsa. Kaikkiaan onnettomuudessa kuoli siis 72 ihmistä. Kymmenen matkustajaa selviytyi. == Lähteet == Luokka:Vuoden 1986 lento-onnettomuudet Luokka:Lento-onnettomuudet Saksassa
Stênio Garcia Dutra

Stênio Garcia Dutra (s. 29. tammikuuta 1994), kutsumanimeltä Stênio, on brasilialainen jalkapalloilija, joka on edustanut Suomen Veikkausliigassa FC Lahtea ja Tampereen Ilvestä. Pelipaikaltaan hän on hyökkääjä.Transfermark Stenio == Lähteet == == Aiheesta muualla == Luokka:Brasilialaiset jalkapalloilijat Luokka:Vuonna 1994 syntyneet Luokka:Elävät henkilöt
Stênio

Stênio on muun muassa seuraavien henkilöiden etunimi: * Stênio Garcia, brasilialainen näyttelijä * Stênio Garcia Dutra, brasilialainen jalkapalloilija * Stênio Júnior, brasilialainen jalkapalloilija * Stênio Yamamoto, brasilialainen urheiluampuja
Teemu Kohvakka

Teemu Kohvakka (s. 27. tammikuuta 1974 Säynätsalo) on suomalainen jääkiekkoilija. Kohvakka pelasi juniorina JyP HT:ssa ja myöhemmin myös Jypin SM-liigajoukkueessa. Jypin lisäksi Kohvakka pelasi Suomessa Hermeksessä (I-divisioona), SaiPassa (I-divisioona ja SM-liiga) sekä Diskoksessa (I-divisioona ja myöhemmin Mestis). Myöhemmin Kohvakka pelasi Ranskassa Besançon Hockey Clubissa sekä Norjassa Stavanger Oilersissa ja Storhamar Dragonsissa. == Lähteet == Luokka:Suomalaiset jääkiekkoilijat Luokka:Vuonna 1974 syntyneet Luokka:Elävät henkilöt
New Nintendo 2DS XL

New Nintendo 2DS XL on Nintendon julkaisema käsikonsoli, joka on julkaistu vuonna . Konsoli on jatkoa Nintendo 3DS -mallistolle ja laite on taaksepäin yhteensopiva edeltävien mallien kanssa. Konsoli on halvempi ja kevyempi kuin aikaisemmat mallit muun muassa stereoskooppisen 3D-ominaisuuden poisjättämisen vuoksi. == Lähteet == Luokka:Nintendo DS -käsikonsolisarja
Juha Kilpiä

Juha Osmo Kilpiä (s. 6. elokuuta 1953 Kuusankoski) on suomalainen kenraalimajuri evp. Juha Kilpiä syntyi työteknikko Osmo Kilpiän ja toimistovirkailija Asta Engblomin perheeseen. Hänen puolisonsa vuodesta 1980 on Mirja Harlahti. Kilpiä valmistui Kadettikoulusta 1977 ja Sotakorkeakoulusta 1987, NATO Defence College -oppilaitoksessa hän opiskeli 1999. Kilpiä toimi kouluttajana Kymen pioneeripataljoonassa 1977–1980 ja Reserviupseerikoulussa 1980–1984. Pääesikunnassa hän oli toimistoupseeri ja esiupseeri 1984–1985, UNIFILin suomalaisen pataljoonan operatiivisen toimiston päällikkö 1991–1992, Helsingin sotilasläänin esikunnassa esiupseeri 1993–1994 ja UNDOFin Suomen pataljoonan operatiivisen osaston toimiston päällikkö 1993. Kilpiä toimi Keski-Suomen pioneeripataljoonan komentajana 1994–1995, suomalaisen rakentajapataljoonan komentajana (IFOR, SFOR) 1996–1997 ja Maanpuolustuskorkeakoulun opettajana 1997–2000. Puolustusvoimien kansainvälisen keskuksen johtaja hän oli 2000–2002, Karjalan prikaatin komentaja 2002–2004, monikansallisen taisteluosaston komentaja Bosnia ja Hertsegovinassa 2003–2005, Puolustusvoimien apulaismaavoimapäällikkö 2005 ja kansainvälisen osaston päällikkö 2006. Suomen sotilasedustajana EU:ssa ja Natossa Kilpiä työskenteli vuosina 2007–2007, maavoimien esikunnan päälliköksi hänet nimitettiin 2009. Kilpiä oli Korkeimman oikeuden sotilasjäsen 2005–2006. Kenraalimajuriksi hänet ylennettiin 2006. == Lähteet == ==Aiheesta muualla== * * Luokka:Suomalaiset kenraalit Luokka:Vuonna 1953 syntyneet Luokka:Elävät henkilöt
Marko Grönholm

Marko Grönholm (s. 1981 Turku) on suomalainen jalkapalloerotuomari. Ammatiltaan hän on fysioterapeutti. ==Lähteet== == Aiheesta muualla == Luokka:Suomalaiset jalkapallotuomarit Luokka:Vuonna 1981 syntyneet Luokka:Elävät henkilöt
Satamiljoonaa kertaa

”Satamiljoonaa kertaa” on suomalaisen rap-artisti Mäkin single, jonka julkaisi Universal 24. huhtikuuta 2017. Kappaleella on mukana laulaja Reino Nordin.https://itunes.apple.com/fi/album/satamiljoonaa-kertaa-feat-reino- nordin-single/id1225621357 Kappaleen ovat säveltäneet Jaakko Salovaara sekä Erkka Lempiäinen ja sanoittaneet Mäkki sekä Nordin.http://www.fono.fi/KappaleenTiedot.aspx?kappale=satamiljoonaa+kertaa&ID;=b00ec930-afbd-4693-9c41-8141c53a4c8a Suomen virallisella listalla ”Satamiljoonaa kertaa” sijoittui parhaimmillaan latauslistalla neljänneksi sekä single- ja striimatuimpien listoilla 11. sijalle. Korkeimmat sijoitukset kaikilla listoilla tulivat ensimmäisellä listaviikolla 18/2017.http://www.ifpi.fi/tilastot/virallinen- lista/artistit/m%C3%A4kki/satamiljoonaa+kertaa+%28feat.+reino+nordin%29 == Lähteet == Luokka:Vuoden 2017 kappaleet Luokka:Suomalaiset hip hop -kappaleet
Micky Arison

Micky Arison (s. 1949) on israelilais-yhdysvaltalainen liikemies. Hän on Carnival Corporation & plc -varustamon hallituksen puheenjohtaja. Hänen isänsä perusti varustamoyhtiön, ja Micky Arison oli sen toimitusjohtaja 34 vuoden ajan, vuoteen 2013 asti. Arison on myös yhdysvaltalaisen koripallojoukkue Miami Heatin omistaja. == Lähteet == Luokka:Vuonna 1949 syntyneet Luokka:Yhdysvaltalaiset liikemiehet Luokka:Elävät henkilöt
Etenevä selkäydinrappeuma

Etenevä selkäydinrappeuma eli degeneratiivinen myelopatia (DM) on keski- ikäisillä ja vanhoilla koirilla esiintyvä perinnöllinen sairaus, joka saa koiran takaosan halvaantumaan hitaasti. Sairaus puhkeaa aikaisintaan 7−8 vuoden iässä. Koira halvaantuu 6 kuukauden − kolmen vuoden päästä sairauden puhkeamisesta. Sairauteen ei ole olemassa hoitoa, mutta oireiden etenemistä voidaan hidastaa tukemalla liikuntakyvyn säilymistä fysioterapialla. == Oireet == Alussa koira oireilee heijasteiden hidastumisella ja heikkenemisellä. Tyypillisiä oireita ovat takajalkojen huono liikuntakyky ja asentotunnon menetys. Hallitsemattomat takajalkojen liikkeet ja heikkous pahenevat taudin edetessä. Sairaus ei ilmeisesti ole kivulias. == Syy == Hermostorappeuman aiheuttaja on elimistön puolustusjärjestelmän vääränlainen reaktio, joka tuhoaa selkäytimen hermokudosta ja vaikeuttaa siten impulssien kulkua. == Toteaminen == Sairastumisalttiuden voi todeta geenitestillä, mutta kaikki geeneiltään sairaat koirat eivät sairastu. Myös pelkästään oireiden perusteella tehty diagnoosi saattaa olla epävarma. Yhdysvaltalaisessa tutkimuksessa oireiden perusteella diagnosoiduista koirista vain kahdella kolmasosalla oli sairaus geenitestin perusteella. Väärien selkäydinrappeumadiagnoosien aiheuttajiksi epäiltiin muun muassa välilevytyriä, kasvaimia, tulehduksia, vammoja tai halvauskohtauksia. Etenevää selkäydinrappeumaa erehdytään usein luulemaan ikääntymisen aiheuttamaksi nivelrikoksi tai muuksi vanhuuden vaivaksi. == Perinnöllisyys == Etenevä selkäydinrappeuma on autosomeissa ilmenevä, peittyvästi periytyvä sairaus. Kaikki perimätyypiltään sairastumisalttiit eivät sairastu, mikä voi tarkoittaa, että sairautta aiheuttaa useampi geeni tai että sairastumisalttiit koirat eivät elä tarpeeksi vanhaksi, että ehtisivät oireilla. Geenitesteillä tutkitaan yhden emäsparin muutosta, mutta muistakin kohdista koiran perimää on löydetty heikompi yhteys sairauteen. Etenevä selkäydinrappeuma on tyypillisesti suurten koirarotujen sairaus. Eläinlääkärien lausuntojen mukaan sairautta tavataan keskimääräistä useammin collieilla ja saksanpaimenkoirilla. Suomenlapinkoirista noin neljäsosa on geenitestitulosten perusteella sairauden kantajia. Laskennallisesti sairastumisalttiita on rodusta 1−2 %. DM:ää havaittiin suomenlapinkoirilla ensin Yhdysvalloissa ja Australiassa. Vuoden 2014 tienoilla myös Suomessa alettiin geenitestata koiria. Vasta vuosien mittaan selviää, kuinka suuri osuus sairastumisalttiista koirista sairastuu, kun geenitestatut koirat ikääntyvät. == Lähteet == Luokka:Koirien perinnölliset sairaudet
Harjun alavesistöalue

Harjun alavesistöalue () on Viron vesistöjen hallinnollisessa aluejaossa osa Länsi-Viron vesistöaluetta. Se muodostaa Viron Suomenlahden valuma-alueen länsiosan, kun itäosa jää Virun alavesistöalueelle, joka kuuluu Itä-Viron vesistöalueeseen. Länsi-Viron vesistöalueella sen länsi- ja lounaispuolella sijaitsee Matsalun alavesistöalue ja kaakkoispuolella Pärnun alavesistöalue. Alueen itäosassa kohoaa Pandiveren ylänkö, jossa vedenjakaja on sovittu erikseen myös Peipsijärven alavesistöalueen suuntaan. Tässä artikkelissa on luettelomaisesti esitetty joitakin hallintoalueen jokivesistöjä. == Joet == Joet on lueteltu lännestä itään. Joen valuma-alueella olevat merkittävimmät sivujoet on luetteloitu sisennettynä. *Nõva jõgi *Veskijõgi *Vihterpalu jõgi *Kloostri jõgi *Vasalemma jõgi *Keila jõgi **Maidla jõgi **Atla jõgi *Vääna jõgi *Pirita jõgi **Tuhala jõgi **Kuivajõgi **Leivajõgi *Jägala jõgi **Ambla jõgi **Jänijõgi ***Tarvasjõgi **Jõelähtme jõgi **Soodla jõgi **Mustjõgi *Loo jõgi *Pudisoo jõgi **Kolga jõgi **Pärlijõgi *Valgejõgi == Kanavat == * Aavoja- Kaunissaare kanal * Jägala-Pirita kanal * Pärnu-Jägala kanal * Sae-Paunküla kanal * Sepa kanal * Soodla-Aavoja kanal * Vaskjala-Ülemiste kanal == Järvet == Vesitöalueella on 337 järveä tai lampea, joista osa on teko- tai patojärviä. == Lähteet == == Aiheesta muualla == * Lääne-Eesti vesikond. Ida- Eesti vesikond. Koiva vesikond: veepoliitika raamdirektiivi artikli 5 nõuete täitmine Eestis: vesikondade koondaruanne, 2005 *
Esmon Saimon

Esmon Saimon (s. 28. lokakuuta 1955 Malekula, Uudet-Hebridit) on vanuatulainen poliitikko. Hän on toiminut urallaan muun muassa ministerinä ja parlamentin puhemiehenä. Hänestä tuli kesäkuussa 2017 virkaatekevä presidentti Baldwin Lonsdalen kuoltua. == Elämä == Esmon Saimon syntyi vuonna 1955 Malekulan saarella. Hän kävi peruskoulunsa Malekulassa. Hän toimi ennen poliittista uraansa muun muassa yrittäjänä. Saimon valittiin vuonna 1988 Vanuatun parlamenttiin Malekulan vaalipiiristä. Hän edusti tuolloin Melanesian progressiivista puoluetta. Ministeriksi Saimon nousi syyskuussa 2009, jolloin hänestä tuli Vanuatun kauppaministeri. Vanuatun infrastruktuuriministeriksi hänet nimitettiin maaliskuussa 2013. Saimon valittiin jo kuudennen kerran parlamenttiin vuoden 2016 vaaleissa. Hän edusti niissä vaaleissa Vanua’aku Pati -puoluetta. Vuoden 2016 vaalien jälkeen Saimon valittiin parlamentin uudeksi puhemieheksi. Hän sai puhemiesäänestyksessä 33 ääntä ja vastaehdokas Christopher Emelee 18 ääntä. Vanuatun presidentin Baldwin Lonsdalen kuoltua kesäkuussa 2017 Saimonista tuli parlamentin puhemiehenä virkaatekevä presidentti. == Lähteet == Luokka:Vanuatun presidentit Luokka:Puhemiehet Luokka:Ministerit Luokka:Vuonna 1955 syntyneet Luokka:Elävät henkilöt
Pickering (Englanti)

Pickering on kaupunki ja kunta (civil parish) Ryedalen hallintopiirissä North Yorkshiren kreivikunnassa Englannissa. Vuoden 2011 väestönlaskennassa kaupungissa asui 6 830 ihmistä. Pickering sijaitsee North York Moorsin kansallispuiston reunalla. Kaupungin lähellä sijaitsevat myös muun muassa kaupungit Malton, Norton ja Scarborough. Kaupungin läheisyydestä on löydetty todisteita asutuksesta jo kelttien ja Rooman valtakunnan ajalta. Pickering mainitaan myös vuonna 1086 tehdyssä Domesday bookissa, jossa siellä mainitaan olevan pieni kylä ja viljelymaata. == Kuvagalleria == Centre of Pickering - geograph.org.uk - 246193.jpg|Kaupungin keskusta PickeringCastle.jpg|Pickering Castle Pickering Church.JPG|Church of St Peter and St Paul Pickering railway station MMB 02.jpg|Rautatieasema == Lähteet == ==Aiheesta muualla== Luokka:Asutut paikat North Yorkshiressä Luokka:Englannin kaupungit Luokka:Englannin kunnat
Pavel Nazimov

Pavel Viktorovitš Nazimov (, s. 4. helmikuuta 1996)Transfermark Pavel Nazimov on venäläinen jalkapalloilija, joka edustaa Miesten kakkosessa pelaavaa Jippoa. Pelipaikaltaan hän on hyökkääjä. == Lähteet == == Aiheesta muualla == Luokka:Venäläiset jalkapalloilijat Luokka:Vuonna 1996 syntyneet Luokka:Elävät henkilöt
Paavo Voutilainen

Paavo Voutilainen on muun muassa seuraavien henkilöiden nimi: * Paavo Voutilainen, suomalainen virkamies ja hallitusammattilainen * Paavo Voutilainen, suomalainen jalkapalloilija
Saara Aittakumpu

Saara Pauliina Aittakumpu (s. 1978) on suomalainen kuoronjohtaja. Aittakumpu on toiminut kamarikuoro Kampin Laulun taiteellisena johtajana vuodesta 2019 ja syksystä 2023 alkaen kuoronjohdon lehtorina Taideyliopiston Sibelius-Akatemian Kuopion yksikössä. Aiemmin hän on johtanut Polyteknikkojen Kuoroa (PK) vuosina 2013–2023, perustamaansa naiskamarikuoro Kaari-ensemblea vuosina 2008–2022, mieskamarikuoro Valkiaa vuosina 2016-2022 sekä muun muassa Savolaisen osakunnan laulajia ja Lahden Bach-kuoroa. Aittakumpu on ollut kuoromestarina useissa ooppera- ja oratorioproduktioissa ja on toiminut kuoronjohdon opettajana ja kouluttajana useissa oppilaitoksissa sekä kesäkursseilla. Hän myös tilaa ja kantaesittää kuoroineen ahkerasti nykymusiikkia. Aittakumpu on suorittanut musiikkipedagogin AMK-tutkinnon pääinstrumenttinaan klarinetti. Sen jälkeen hän suoritti kuoronjohdon A-tutkinnon Sibelius-Akatemiassa erinomaisin arvosanoin vuonna 2007 valmistuen samalla musiikin maisteriksi. Hänen kuoronjohdonopettajiaan ovat olleet Kari Turunen, Jani Sivén ja Matti Hyökki. Itävallan Linzissä 2015 järjestetyssä 5th Int. Anton Bruckner -kuorokilpailussa hänet palkittiin Conductor Prize -erikoispalkinnolla. Suomen Kuoronjohtajayhdistys valitsi Aittakummun Vuoden kuoronjohtajaksi 2018. Aittakumpu palkittiin parhaana kuoronjohtajana Int. Baltic Sea -kuorokilpailussa Latvian Jūrmalassa 2019. == Lähteet == Luokka:Suomalaiset kuoronjohtajat Luokka:Vuonna 1978 syntyneet Luokka:Elävät henkilöt
Paavo Voutilainen (jalkapalloilija)

Paavo Voutilainen (s. 25. helmikuuta 1999)Transfermark Paavo Voutilainen on uransa lopettanut suomalainen jalkapalloilija, joka edusti viimeisinä pelivuosinaan Veikkausliigassa pelannutta FC KTP:tä. Pelipaikaltaan hän oli puolustaja. Voutilainen on Imatran Palloseuran kasvatti. == Lähteet == == Aiheesta muualla == Luokka:Suomalaiset jalkapalloilijat Luokka:Vuonna 1999 syntyneet Luokka:Elävät henkilöt
Vee-Jay Records

Vee-Jay Records on vuonna 1953 perustettu yhdysvaltalainen levy-yhtiö. Sen toimipaikka on Chicago, ja se on erikoistunut bluesiin, jazziin, rhythm and bluesiin ja rock and rolliin. Levy-yhtiön perusti aviopari Vivian Carter ja James Bracken, ja yhtiön nimi on mukaelma heidän etunimistään. Vee-Jay oli myös ensimmäisiä afroamerikkalaisia levy-yhtiöitä, ja sen ensimmäisiä merkittäviä esittäjiä olivat blues-laulajat Jimmy Reed, Memphis Slim ja John Lee Hooker, sekä R&B-tyyliset; lauluyhtyeet The Spaniels, The Dells ja The Eldorados. 1960-luvulla Vee-Jaystä kasvoi suuri soul-levy-yhtiö, kun Jerry Butler, Gene Chandler, Dee Clark ja Betty Everett saavuttivat kaikki hittejä. Pop- ja rockmusiikin puolella suosiota saavutti yhtiön ensimmäinen valkoinen kiinnitys, The Four Seasons. Lisäksi Vee-Jay julkaisi The Beatlesin ensimmäisiä albumeja Yhdysvalloissa. Luokka:Yhdysvaltalaiset levy-yhtiöt
Kari Korhonen (biologi)

Kari Korhonen (s. 24. heinäkuuta 1943) on suomalainen sieniin erikoistunut biologi. Hän on tutkinut etenkin mesisieniä ja juurikääpiä. Ne ovat yleisiä havupuiden lahottajia. Hänen määrittämissään lajeissa käytetään auktorimerkintää Korhonen. == Lähteet == == Aiheesta muualla == * Lahottajasienten merkitys metsänuudistamisessa (1998-2000) METLA Luokka:Suomalaiset biologit Luokka:Vuonna 1943 syntyneet Luokka:Elävät henkilöt
Gabriele Rumi

Gabriele Rumi (4. syyskuuta 1939 – 21. toukokuuta 2001) oli italialainen Minardin Formula 1 -tallin toinen omistaja Giancarlo Minardin ohella. Rumi toimi tallin omistajana vuosina 1996–2000, kunnes myi tallin australialaiselle Paul Stoddartille tammikuussa 2001. Rumi perusti myös Fondmetal -tallin vuonna 1991, joka toimi F1-sarjassa vuosina 1991-92. Rumi kuoli 61-vuotiaana syöpään 21. toukokuuta 2001. ==Lähteet== Luokka:Italialaiset urheiluvaikuttajat Luokka:Formula 1 -taustavaikuttajat Luokka:Vuonna 1939 syntyneet Luokka:Vuonna 2001 kuolleet
Alaskanrölli

Alaskanrölli (Agrostis exarata) on röllien sukuun kuuluva monivuotinen heinäkasvilaji. Se kasvaa mättäinä 20–50 senttimetriä korkeaksi. Heinä on kortta lukuun ottamatta enimmäkseen karhea, sen kaleet ovat hyvin karheat. Röyhykukinto on pystyhaarainen ja tiiviskasvuisempi kuin monilla muilla rölleillä. == Levinneisyys == Alaskanrölli esiintyy alkuperäisenä laajasti Pohjois-Amerikassa: läntisessä Kanadassa, Alaskassa ja Yhdysvaltojen läntisellä puoliskolla.United States Department of Agriculture (USDA) Plants Database: Agrostis exarata Trin. – spike bentgrass. Viitattu 28.6.2017. Lajia on tavattu Ruotsissa hyvin harvinaisena kylvösiementulokkaana. == Lähteet == Luokka:Röllit
Fjalar Finnäs

Fjalar Sven Anders Finnäs (4. tammikuuta 1953 Luoto – 28. joulukuuta 2023 Maalahti)Kuolinilmoitus. Österbottens Tidning 6.1.2024, s. 16. oli suomalainen Åbo Akademin väestötieteen mukaan luettuna tilastotieteen, ja erityisesti suomenruotsalaisia käsittelevän väestötieteen professori (virassa 2005–2016). Hänen elämäntyönsä keskittyi erityisesti suomenruotsalaisen väestönosan tutkimiseen tilastomatematiikan ja väestötieteen keinoin. Finnäs kirjoitti ylioppilaaksi 1972 (Jakobstads samlyceum). Hän valmistui Åbo Akademista filosofian kandidaatiksi 1977, lisensiaatiksi 1980 ja tohtoriksi 1986. Jo hänen pro gradunsa tarkasteli väestötieteellisesti suomenruotsalaisia (aiheena Nativitets- och fruktsamhetsutvecklingen bland finlanssvenskarna 1946–1973). Hänen ruotsinkielisen väitöskirjatyönsä (1986) tutki kielellisten seka- avioliittojen vaikutusta suomenruotsalaisen väestön väestönkehitykseen. Työn otsikkona oli Den finlandssvenska befolkningsutvecklingen 1950–1980 : en analys av en språkgrupps demografiska utveckling och effekten av blandäktenskap. Tohtoriksi valmistumisen jälkeen Finnäs toimi Åbo Akademissa tutkimusjohtajana vuosina 1987–2005. Åbo Akademin väestötieteen professori hän oli vuodesta 2005 lähtien eläkkeelle jäämiseensä (2016) saakka. ==Lähteet== ==Aiheesta muualla== *Person and department search: Fjalar Finnäs (abo.fi) *Google Scholar -haku: Fjalar Finnäs (scholar.google.com) *Fjalar Finnäs. Åbo Akademi University, Turku. Quantitative Social Research (researchgate.net) Luokka:Suomalaiset tilastotieteilijät Luokka:Suomalaiset sosiologit Luokka:Åbo Akademin professorit Luokka:Suomalaiset professorit Luokka:Vuonna 1953 syntyneet Luokka:Vuonna 2023 kuolleet
Etelänrölli

Etelänrölli (Agrostis castellana) on röllien sukuun kuuluva monivuotinen heinäkasvilaji. Se muistuttaa suuresti nurmirölliä. Etelänrölliä viljellään nurmikkoheinänä.United States Department of Agriculture (USDA), National Plant Germplasm System: Agrostis castellana Boiss. & Reut. Viitattu 28.6.2017. Lajinimi castellana viittaa Espanjan alueeseen (Kastilia), missä etelänrölliä myös kasvaa. == Levinneisyys == Etelänrölli on laajalle levinnyt, sitä esiintyy alkuperäisenä tai tulokaslajina Länsi-, Etelä- ja Kaakkois- Euroopassa, Turkissa, Pohjois-Afrikassa, Makaronesian saarilla, Etelä- Amerikassa Chilessä, Yhdysvalloissa Kaliforniassa ja Oregonissa, Australiassa ja Uudessa-Seelannissa ja eteläisen pallonpuolen subantarktisilla saarilla.RBG Kew: GrassBase – Agrostis castellana Desciption Viitattu 28.6.2017.The Euro+Med PlantBase – the information resource for Euro-Mediterranean plant diversity. (levinneisyyskartta) Viitattu 28.6.2017.United States Department of Agriculture (USDA) Plants Database: Agrostis castellana Boiss. & Reuter – bentgrass. Viitattu 28.6.2017. Suomessa etelänrölli on havaittu useita kertoja 1970-luvun ja 2010-luvun välillä. == Lähteet == == Aiheesta muualla == * Suomen Lajitietokeskus: Etelänrölli (Agrostis castellana) * Centre for Agriculture and Biosciences International (CABI): Agrostis castellana Luokka:Röllit
Joan Villadelprat

Joan Villadelprat (s. 15. marraskuuta 1955 Barcelona) on espanjalainen EPIC Racing -autourheilutallin (ent. Epsilon Euskadi) tallipäällikkö. Villadelprat on työskennellyt aiemmin Formula 1 -sarjassa muun muassa McLaren, Tyrrell, Ferrari, Benetton ja Prost -talleissa. ==Lähteet== Luokka:Formula 1 -tallien työntekijät Luokka:Espanjalaiset henkilöt Luokka:Vuonna 1955 syntyneet Luokka:Elävät henkilöt
Steffi Martin

Steffi Walter (o.s. Martin, 17. syyskuuta 1962 Bad Schlema – 21. kesäkuuta 2017) oli itäsaksalainen ohjaskelkkailija, olympiavoittaja ja maailmanmestari. Walter voitti naisten yksinkelkkailun olympiakultaa Sarajevossa 1984 ja Calgaryssa 1988 sekä maailmanmestaruuden vuosina 1983 ja 1985.Olympics at Sports-Reference.com Hän kuoli syöpään 54-vuotiaana 21. kesäkuuta 2017.Trauer um Olympiasiegerin Sächsische Zeitung == Lähteet == * Steffi Walter-Martin Bio, Stats, and Results Olympics at Sports-Reference.com === Viitteet === == Aiheesta muualla == Luokka:Itäsaksalaiset ohjaskelkkailijat Luokka:Itäsaksalaiset olympiavoittajat Luokka:Vuonna 1962 syntyneet Luokka:Vuonna 2017 kuolleet
Myllypukinvehnä

Myllypukinvehnä (Aegilops cylindrica) (aikaisemmin pukinvehnä) on vehnien lähisukuinen yksivuotinen heinäkasvilaji. Se kasvaa 15–40 senttimetriä korkeaksi. Heinän tähkä on kapea, viidestä kymmeneen senttimetriä pitkä. Tähkylät ovat tiiviisti painautuneet kukintorankaa vasten. Alimmat tähkylät ovat martoja ja ylimmät kaksineuvoisia. Kaikkein ylimmässä tähkylässä on useita pitkiä vihneitä. == Levinneisyys == Myllypukinvehnää esiintyy luontaisesti monissa Kaakkois-Euroopan maissa: Romania, Bulgaria, Unkari, Slovakia, Ukraina, Kreikka ja Balkanin maat, lisäksi Lähi-idässä, Kaukasiassa ja muualla Länsi- ja Keski-Aasiassa. Laji on levinnyt Euroopassa useisiin maihin ja Pohjois-Amerikkaan.United States Department of Agriculture (USDA), National Plant Germplasm System: Aegilops cylindrica Host Viitattu 28.6.2017. The Euro+Med PlantBase – the information resource for Euro-Mediterranean plant diversity. (levinneisyyskartta) Viitattu 28.6.2017. Suomessa myllypukinvehnä on havaittu yli kymmenestä paikasta 1900-luvulla. Pohjoismaissa se kasvaa satunnaiskasvina joutomailla. == Lähteet == == Aiheesta muualla == * ITIS: Aegilops cylindrica * Flora of Pakistan: Aegilops cylindrica * Centre for Agriculture and Biosciences International (CABI): Aegilops cylindrica Luokka:Heinäkasvit
Ruunien Ruunat

Ruunien Ruunat (RuRu) oli 1980-luvulla perustettu urheiluseura, jonka laji oli salibandy ja kotipaikka Hämeenlinna. Seuran edustusjoukkue pelasi korkeimmillaan lajin SM-tasolla sekä 1. divisioonassa. Kaudet 1986-92 RuRu pelasi miesten SM-sarjaa yltäen avauskaudella pronssille ja seuraavalla hopealle. Kaudet 1992-98 RuRu pelasi 1. divisioonassa ja kaudet 1998-2000 Salibandyliigassa. Seuran naisten joukkue pelasi parhaimmillaan SM-sarjaa nimellä m/s ICS kausilla 1990-95 yltäen pronssille kaudella 1992-93. Ruunien Ruunat oli lajin pioneereja myös junioritoiminnan käynnistäjänä, ja RuRun juniorijoukkueet voittivat seuran toimintavuosina useita SM-mitaleita. RuRun nimekkäimpiin kasvatteihin lukeutuu muun muassa SM-tasolla kaikkien aikojen eniten tehopisteitä tilastoihin kirjauttanut Santtu Manner, joka ehti edustaa hämeenlinnalaisseuraa myös aikuisten sarjoissa ennen Helsingin menestysvuosiaan. RuRun tarina salibandyn huipputasolla päättyi vuosituhannen vaihteessa, kun toimintaa edustustasolla jatkoi salibandyseura Steelers. Sittemmin RuRun nimellä pyöritettiin vain junioritoimintaa 2010-luvun alkupuolelle saakka. Luokka:Entiset hämeenlinnalaiset urheiluseurat Luokka:Entiset suomalaiset salibandyseurat
Bellflower (Kalifornia)

Bellflower on kaupunki Kaliforniassa Los Angelesin piirikunnan kaakkoisosassa. Sen vuonna 2016 arvioitu väkiluku on 77 790. Bellflowerin väestön keskimääräinen ikä on 30 vuotta. Alue on monikulttuurista ja väestön suurimman etnisen ryhmän muodostavat latinot. Bellflowin asuntokannasta yli puolet on vuokra-asuntoja. == Lähteet == Luokka:Los Angelesin piirikunnan kaupungit
Yrjö Vartia

Yrjö Olavi Vartia (s. ) on suomalainen Helsingin yliopiston kansantaloustieteen, erityisesti ekonometrian emeritusprofessori. Hänen ominta alaansa oli indeksiteoria ja Vartia tunnetaan kansainvälisesti ekometripiireissä muun muassa Vartia1- ja Sato-Vartia -indekseistä. Merkittävänä tutkimuslöytönä pidetään myös kysyntäfunktioiden perusteella tehtävää kuluttajan hyvinvoinnin muutoksen laskemista. ==Henkilöhistoria== Vartia pääsi ylioppilaaksi Helsingin normaalilyseosta vuonna 1966. Hän valmistui Helsingin yliopistosta ensin luonnontieteen kandidaatiksi (matematiikka) vuonna 1968, sitten valtiotieteen kandidaatiksi (tilastotiede) vuonna 1971. Hän suoritti jatko-opinnot Helsingissä, mutta kun väittelyluvan saaminen oli hankalaa, Vartia valmistui Tampereen yliopistosta filosofian lisensiaatiksi ja filosofian tohtoriksi vuonna 1976. Hänen englanninkielisen väitöskirjansa otsikkona oli Relative changes and index numbers. Hän työskenteli Posti- ja lennätinhallituksen liiketaloudellisessa tutkimuslaitoksessa tutkimusassistenttina ja tutkijana vuosina 1969–1971. Vartia oli Elinkeinoelämän tutkimuslaitoksen tutkija, ATK-toimen valvoja ja tutkimusohjaaja vuosina 1971–1979, sekä tutkimuskonsultti 1980–. Vartia oli myös Helsingin yliopiston tilastotieteen laitoksen assistentti 1972–1975, toimi virkaa tekevänä lehtorina syyslukukauden 1972, tilastotieteen virkaa tekevänä apulaisprofessorina vuonna 1979, apulaisprofessorina 1980–1986 ja virkaa tekevä professorina 1981–1982. Hän oli Helsingin kauppakorkeakoulun tilastotieteen professori vuosina 1986–1987 (dosentti vuodesta 1988–.) Helsingin yliopiston kansantaloustieteen professori hän oli vuodesta 1987 eläkkeelle jäämiseensä saakka. ==Julkaisuja== Vartian tieteellinen julkaisutuotanto sisältää useita kirjoja, sekä artikkeleita ja tutkimusraportteja. Hänen teoksiaan ovat muun muassa: * Johdatus tilastotieteeseen, 1970–1980 (useita painoksia), P.-M. Vasaman kanssa * Relative changes and index numbers, 1976, väitöskirja * Liikevaihtoveron korottaminen ja tulojen ostovoima, 1979 * Tilastotieteen perusteet, 1988–1989 * Palkkadiskriminaatio, 1992, J. Kurjenojan kanssa ==Lähteet== ==Aiheesta muualla== *Yrjö Vartia. University of Helsinki, Helsinki. Ph.D. and M.Soc.Sc., professor in Economics (researchgate.net) *Google Scholar -haku: Yrjö O. Vartia (scholar.google.com) *IDEAS-haku: Vartia, Yrjö (ideas.repec.org) *Leo Törnqvist, Pentti Vartia & Yrjö O. Vartia (1985) How Should Relative Changes be Measured? (The American Statistician, 39 (1): 43-46; abstrakti) (tandfonline.com) Luokka:Suomalaiset taloustieteilijät Luokka:Helsingin yliopiston professorit Luokka:Helsingin kauppakorkeakoulun professorit Luokka:Suomalaiset professorit Luokka:Vuonna 1946 syntyneet Luokka:Elävät henkilöt